35. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Α.12036/219 της 25 Σεπτ./6 Οκτ.  1978 (ΦΕΚ Β’ 864) Περί στοιχείων επί μεταφοράς μεταλλεύματος βωξίτη με φορτηγά αυτοκίνητα δημοσίας χρήσεως. Έχοντας υπόψη: α)Τις διατάξεις της περιπτ. ζ΄του άρθρ. 49 του Π.Δ. 99/1977 «περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων περί τηρήσεως βιβλίων και στοιχείων». β)Τις ιδιορρυθμίες των ειδικών μεταφορών μεταλλεύματος βωξίτη με φορτηγά αυτοκίνητα δημοσίας χρήσεως και την ανάγκη ειδικής ρυθμίσεως για την απλούστευση των στοιχείων που εκδίδουν για τις  μεταφορές αυτές, αποφασίζουμε: 1.Εγκρίνουμε, οι μεταφορές μεταλλεύματος βωξίτη, με φορτηγά αυτοκίνητα δημόσιας χρήσεως, να ενεργούνται χωρίς φορτωτικά έγγραφα με την προϋπόθεση ότι ο μεταφορέας θα φέρει μαζί του σε όλη τη διαδρομή του αυτοκινήτου του θεωρημένο φορολογικό στοιχείο του αποστολέα, στο οποίο θα αναγράφονται τα στοιχεία αυτού, τα στοιχεία του παραλήπτη, ο τόπος φορτώσεως και ο τόπος προορισμού, η ποσότητα του μεταφερόμενου βωξίτη, ο αριθμός κυκλοφορίας του αυτοκινήτου και η ώρα εκκινήσως αυτού. 2.Το παραδιδόμενο στο μεταφορέα φορολογικό στοιχείο της προηγουμένης παραγράφου θα διαφυλάσσεται από αυτόν. 3.Κατά την είσπραξη του κόμιστρου για τις ανωτέρω μεταφορές, ο μεταφορέας υποχρεούται να εκδίδει αριθμημένη και θεωρημένη ατελώς από τον Οικονομικό Έφορο διπλότυπη απόδειξη εισπράξεως, στην οποία θα αναγράφονται τα στοιχεία του και τα στοιχεία του καταβάλλοντος το κόμιστρο, το είδος που μεταφέρθηκε, η χρονική περίοδος εντός της οποίας έγιναν οι μεταφορές και το ποσό του κομίστρου ολογράφως και αριθμητικώς. Το ένα αντίτυπο της αποδείξεως αυτής θα παραδίδεται στον καταβάλλοντα το κόμιστρο και το άλλο θα παραμένει στο στέλεχος. 4.Μέχρι και στις είκοσι των μηνών Φεβρουαρίου, Μαϊου, Αυγούστου και Νοεμβρίου κάθε έτους ο μεταφορέας υποχρεούται να υποβάλλει στον Οικονομικό Έφορο: α)Τριπλότυπη δήλωση αποδόσεως των τελών χαρτοσήμου για τα κόμιστρα του προηγουμένου ημερολογιακού τριμήνου, στην οποία θα αναγράφονται τα στοιχεία του μεταφορέα, το τρίμηνο που αφορά η δήλωση, ο συνολικός αριθμός των αποδείξεων που εκδόθηκαν, το συνολικό ποσό των κομίστρων, το οφειλόμενο χαρτόσημο και το επ’ αυτού ποσοστό 20% ο υπέρ Ο.Γ.Α. κλπ. β)Αποδεικτικό καταβολής των τελών χαρτοσήμου. 5.Η ισχύς των αποφάσεων αυτής, αρχίζει από 1.10.1978. Η απόφαση αυτή να δημοσιευθεί στην Εφημερίδα της Κυβερνήσεως. 